ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
جی آر ایس ای ۔کے پی ڈی ڈی یونٹ کا افتتاح ،جہاز مرمت کے شعبہ میں کاروبارکے نئے مواقع تلاش کرنے کےلئے متحرک شراکت داری
نئی دہلی یکم دسمبر ،2021
شیاما پرساد مکھرجی پورٹ،کولکاتہ کے صدر جناب وینیت کمار اور ریئر ایڈمرل وی کےسکسینہ،آئی این  ،صدر اور منیجنگ ڈائریکٹر ،گارڈن ریچ شپ بلڈرس اینڈ انجینئرس لمیٹڈ  نے آج کولکاتہ میں مشترکہ طورپر جی آر ایس ای ۔ کے پی ڈی ڈی  کا افتتاح کیا۔یہ بندرگاہوں، شپنگ اور آبی گزرگاہوں کے مرکزی وزیر جناب سربا نند سونووال کی موجودگی میں منی رتن زمرے ایک کے سکیورٹی شعبہ کی پی اے یو گارڈن ریچ شپ بلڈرس اینڈ انجینئرس لیمیٹیڈ  اور بھارت کی ایک اہم جنگی جہاز تعمیر کرنے والی کمپنی اور شیاما پرساد مکھرجی پورٹ،کولکاتہ  کے درمیان سات اکتوبر ۲۰۲۱ کو کولکاتہ کے تین موجودہ سوکھے ڈاک کی ترقی اور استعمال کے سلسلے میں ایک رعایت قرار پر کئے گئے دستخط کے تحت ہے۔
معاہدے کے تحت ،جی آر ایس ای اور ایس ایم پی ،کولکاتہ دونوں دفاعی اور تجارت کے شعبوں کے جہازوں کی مرمت میں نئے کاروباری مواق کی تلاش میں ایک متحرک شراکت داری تیار کرنے کی سمت میں آگے بڑھیں گے۔جس سے کالکاتہ میں ریونیو پیدا ہوگا اور ہنر مندی کی ترقی ،بنیادی ڈھانچے کی ترقی اور روزگار پیدا کرنے میں تعاون ہوگا۔
اس موقع پر بات کرتے ہوئے ریئر ایڈمرل وی کے سکسینہ، چیئرمین اور منیجنگ ڈائریکٹر، جی آر ایس ای نے کہا کہ اس مفاہمت نامے کا مقصد ہندوستان کے سمندری شعبے میں سرمایہ کاری کے فروغ کے پروگرام کے ایک حصے کے طور پر دونوں اداروں کے ترقیاتی منصوبوں میں اہم کردار ادا کرنا ہے اور اس کا مؤثر طریقے سے استعمال کرنا ہے۔ ایس ایم پی، کولکتہ میں موجود تینوں ڈاکس۔ انہوں نے کہا کہ جی آر ایس ای کا ایس ایم پی کے کے ساتھ قریبی تعلق اس پراجیکٹ کے کامیاب آغاز میں حوصلہ افزا رہا ہے کیونکہ تقریباً 400 جہاز دریائے ہوگلی اور ہند-بنگلہ دیش شپنگ روٹ میں کام کرتے ہیں۔ اس کے علاوہ، چھوٹے جہاز چلانے والے افسران گودیوں کو اپنے آپریشن کے علاقے کے قریب خشک رکھنے کو ترجیح دے سکتے ہیں۔ انہوں نے نشاندہی کی کہ دوسری جنگ عظیم کے دوران 4000 سے زائد بحری اور تجارتی جہازوں کی تعمیر، تبدیلی اور مرمت میں جی آر ایس ای کی مہارت ثابت ہو چکی ہے اور اب تک بنائے گئے 107 جنگی جہازوں سمیت 788 پلیٹ فارم اس نئے تعاون کی کامیابی کا منہ بولتا ثبوت ہیں۔
نئے تشکیل شدہ جی آر ایس ای ۔کے پی ڈی ڈی یونٹ کی اہمیت پر روشنی ڈالتے ہوئے ایس ایم پی کے کے چیئرمین جناب ونیت کمار نے کہا کہ جی آر ایس ای اور ایس ایم پی کے کے درمیان اشتراک کا مقصد مشرقی خطہ میں جہازوں کی مرمت کے کاروبار کے امکانات فراہم کرنا ہے، جس میں بڑی تعداد میں اندرون ملک جہاز اس بحری راستے میں کام کر رہے ہیں۔ یہ اتحاد ریونیو جنریشن، ترقی اور ایس ایم پی کے کے ساتھ بارہماسی تعلقات اور جہاز سازی اور ڈیزائن کے میدان میں GRSE کی مہارت کی طرف بھی نئی جہت کو تشکیل دیتا ہے جو اسے صنعت کے دیگر کھلاڑیوں پر برتری دیتا ہے۔ شری ونیت کمار نے مزید کہا کہ ایس ایم پی کے ،کے ڈی ایس ، کے نیتا جی سبھاش ڈاک  میں کوچین کولکاتہ شپ ریپیئر یونٹ  ،کوچین شپ یارڈ لیمیٹیڈ  کا ایک یونٹ پہلے سے ہی 2019 سے ڈرائی ڈاکس کی سہولیات کو مناسب طریقے سے برقرار رکھے ہوئے ہے۔ جناب کمار نے مزید کہا کہ مناسب اور موثر کاموں کے لیے، اب شیاما پرساد مکھرجی بندرگاہ، کولکاتہ میں جہاز کی مرمت کے ماحولیاتی نظام کو ایک مناسب طریقے سے بحال کیا گیا ہے۔
اس پروجیکٹ میں ان ڈاکوں پر بنیادی ڈھانچے کی سہولیات کو ان کے موثر استعمال کے لیے اپ گریڈ کرنے، چلانے اور ان کا انتظام کرنے کا تصور کیا گیا ہے۔
<><><><><>
ش ح-ا م-ج
U.No. : 13569
(Visitor Counter : 112
بہت چھوٹی، چھوٹی اور درمیانی صنعتوں کی وزارت
کے وی آئی سی نے پوکھرن کی قدیم برتن سازی کی تابناک روایت کےاحیاء کا آغاز کیا
نئی دہلی ،21 جون : کسی زمانے میں پوکھرن کی برتن سازی ازحد معروف ومشہورہواکرتی تھی ۔ اسی گمشدہ تابناک روایت کی بحالی کی کوشش کے تحت پوکھرن میں جوریاست راجستھان کے ضلع جیسلمیر کا ایک چھوٹا سا قصبہ ہے اور جہاں بھارت نے اپنا اولین نیوکلیائی تجربہ کیا تھا اسی قصبے میں دیہی اورکھادی صنعتوں کے کمیشن  نے آج 80برقی کمہار چاک ، 80کمہارکنبوں کو تقسیم کئے ۔ یہاں یعنی اس قصبے میں ٹیراکوٹا یعنی کچی مٹی سے برتن بنانے کی مصنوعات کی مالامال روایت رہی ہے ۔
پوکھرن میں 300سے زائد کمہارکنبے موجود ہیں جو کئی دہائیوں سے مٹی کے برتن بناتے آئے ہیں تاہم ، کمہاروں نے اس کام میں موجود زبردست محنت اور مشقت اور منڈی سے کوئی سپورٹ نہ ملنے کی وجہ سے اس کام کو چھوڑ کردیگر کاموں کی تلاش شروع کردی تھی ۔
ان برقی چاکوں کے علاوہ کے وی آئی سی نے 10کمہاروں کے ایک گروپ میں 8بلنگر مشینیں بھی تقسیم کی ہیں ، جن کا استعمال مٹی کوملانے میں کیاجاتاہے ایک مشین 8گھنٹے میں 800کلوگرام مٹی تیارکرسکتی ہے ۔ انسانی ہاتھوں سے 800کلوگرام برتن سازی والی مٹی تیارکرنے میں 5دن کا وقت لگتاہے کے وی آئی سی نے گاوں میں 350براہ راست روزگارفراہم کرائے ہیں ۔وہ تمام تر 80کمہار جنھیں کے وی آئی سی کیمپ کے ذریعی 15دنوں کی تربیت دی گئی تھی ۔ انھوں نے ازحد خوبصورت برتن سازی کرکے دکھائی ۔ تیارکئے گئے برتنو ںمیں کلہڑسے لے کر آرائشی برتن مثلاگلدان ، مجسمے دلچسپ روایتی استعمال کے برتن مثلابیضاوی بوتلین جن کے دہانے تنگ تھے چوڑے پتوکے ساتھ کمل کا پھول اوردیگر کھاناپکانے کے برتن شامل تھے ۔کمہاروں نے سووچھ بھارت ابھیان اوربین الاقوامی یوم یوگ کا مظاہرہ اپنے برتن سازی کے فن کے ذریعہ کیا۔ دلچسپ بات یہ تھی کہ اس موقع پربین الاقوامی یوم یوگ اتوار کے روزمنایاگیا۔ برقی کمہارچاک اور دیگر سازوسامان ویڈیو کانفرنس کے ذریعہ تقسیم کرنے کے بعد کے وی آئی سی کے چیئرمین جناب ونئے کمارسکسینہ نے کہا کہ وزیراعظم کی جانب سے دیئے گئے آتم نربھربھارت کے نعرے کے عین مطابق ہے اورکمہاروں کو مستحکم بنانے کا مقصد معدوم ہوتے فن برتن سازی کا احیاء کرنے کے ساتھ ساتھ خود روزگارکو فروغ دینا بھی ہے ۔
جناب سکسینہ نے کہاکہ پوکھرن کو اب تک نیو کلیائی مقام کے طورپرجانا جاتاتھا تاہم بہت جلد اسے اس کی خوبصورت برتن سازی کے لئے جاناجائے گااور یہ اس مقام کی نئی شناخت ہوگی ۔ کمیار سشکتی کرن یوجنا کا اصل مقصد کمہار برادری کو قومی دھارے میں شامل کرنا ہے ۔ کمہاروں کو جدید ترین سازوسامان اورتربہت فراہم کرکے ہم انھیں ازسرنو سماج سے مربوط کرنے اور ظروف سازی کے فن کا احیاء کرنے کے لئے کوشاں ہیں ۔ کے وی آئی سی کے چیئرمین نے راجستھان میں کے وی آئی سی کے ریاستی ڈائرکٹر کو ہدایت دی ہے کہ وہ باڑمیر اور جیسلمیر اسٹیشنوں پر مٹی کے برتنوں اور دیگر مصنوعات کی فروخت میں سہولت فراہم کریں تاکہ کمہاروں کو مارکیٹنگ کی حمایت حاصل ہوسکے ۔ نیتی آیوگ نے پوکھرن کی شناخت توقعاتی ضلع کے طورپرکی ہے ۔ اسکیم کے تحت کے وی آئی سی کمہاروں کو مٹی تیارکرنے کی مشین اور دیگر سازوسامان بھی فراہم کراتی ہے ۔ مشینوں نے مٹی تیارکرنے میں صرف ہونے والی مشقت کا خاتمہ ہوگااورکمہاروں کی آمدنی میں 7سے 8گنا کا اضافہ ہوگا ۔
وزارت آیوش
آیوش کی وزارت نے وزیراعظم کے یوگ ایوارڈز 2022کے لئے نامزدگیاں مدعو کی ہیں
فاتح افراد کے ناموں کا یوگ کے بین الاقوامی  کو اعلان کیاجائے گا
آیوش کی وزارت نے وزیراعظم یوگ ایوارڈس 2022کے لئے نامزدگیاں مدعوکی ہیں ۔ فاتح افراد کے ناموں کا یوگ کے بین الاقوامی دن یعنی 21جون ، 2022کو اعلان کیاجائیگا ۔
سال 2022کے ایوارڈ کی درخواست ، مائی جی اووی پلیٹ فارم
https://innovateindia.mygov.in/pm-yoga-awards2022/) پرجمع کرائی جاسکتی ہے ۔ درخواستیں /نامزدگیاں صرف آن لائن موڈ کے ذریعہ ہی پیش کی جاسکتی ہیں ۔ یہ ایوارڈ ، بھارت نژاد کے دو قومی زمروں اورغیرملکی نژاد افراد کے دو بین الاقوامی زمروں پرمشتمل ہیں ۔ ان ایورڈس کے لئے درخواستیں / نامزدگیاں پیش کرنے والے افراد کے لئے ضروری ہے کہ انھوں نے یوگ کے شعبے میں گراں قدر تعاون کیا ہواورانھیں یوگ کی گہری اوراچھی سمجھ ہو۔
خواہش مند افراد اورادارے ، نامزدگیوں سے متعلق عمل کو سمجھنے اوراس میں شرکت کی غرض سے
https://innovateindia.mygov.in/pm-yoga-awards-2022/ ہرپی ایم وائی اے صفحہ پررجوع کرسکتے ہیں ۔ اس سال کے لئے نامزدگی کا عمل 28مارچ ، 2022کوشروع ہوگا اوردرخواستیں جمع کرانے کی آخری تاریخ 27اپریل 2022ہے ۔اس ایوارڈ کے عمل کے تحت غورکئے جانے کے لئے درخواست گزار، براہ راست درخواست جمع کراسکتے ہیں یا انھیں یوگ کے شعبے میں کام کرنے والے کسی ممتاز فرد یاتنظیم کے ذریعہ بھی نامزد کیاجاسکتاہے ۔
ایک درخواست گزار کو صرف ایک ایوارڈ کے زمرے کےلئے نامزدکیاجاسکتاہے ۔ یہ زمرہ ایک مخصوص سال میں یاتو صرف قومی ایوارڈ کے لئے اوریاصرف بین الاقوامی ایوارڈ کے لئے ہوسکتاہے ۔
منتخب کئے جانے کا عمل ایک اچھی طرح وضاحت شدہ عمل ہے جس کے لئے حکومت ہند کی آیوش کی وزارت نے دوکمیٹیاں تشکیل دی ہیں ۔ یہ کمیٹیاں ہیں ، جانچ پڑتال سے متعلق اسکریننگ کمیٹی اور تشخیص یاآنکنے سے متعلق کمیٹی ۔ یہ کمیٹیاں ، ایوارڈ یافتگان کے ناموں کو حتمی شکل دینے کی غرض سے انتخاب اورتشخیص سے متعلق معیارکا فیصلہ کریں گی ۔
بنی نوع انسان کی جسمانی اوردفاعی دونوں عافیت کو فروغ دینے میں یوگ کے پیغام کی افادیت جتنی کووڈ-19عالمی وباکے دوران رہی اتنی اس سے پہلے کبھی نہیں رہی تھی ۔ پوری دنیا کی برادریوں نے صحت مند رہنے اورخود میں نئی جان اورنئی قوت پیداکرنےکے لئے یوگ کو اپنا لیاہے ۔ یوگ کا بین الاقوامی طورپر اعتراف کرنے اوراسے اپنانے کی وجہ سےاقوام متحدہ نے سال 2014میں 131/69قرار داد کے ذریعہ 21جون کو یوگ کے بین الاقوامی دن کے طورپر منانے کا فیصلہ کیا۔
اس سال یوگ کے بین الاقوامی دن 2022کی الٹی گنتی سے متعلق مہم کا آغاز 13مارچ، 2022کو ہوگیا ہے ۔ 100روز کی اس الٹی گنتی کے تحت 21جون 2022تک 100تنظیموں پرمشتمل 100شہروں پرتوجہ مرکوز کی جائے گی ۔ آزادی کا امرت مہوتسو منانے کی خاطر ، 21جون 2022کو 75ورثہ اور معروف ثقافتی مقامات پریوگ کا مظاہرہ کیا جائیگا۔ الٹی گنتی کے دوران دیگرپروگراموں میں یوگ کے مظاہرے ، ورک شاپس اورسمینارس کا انعقاد بھی شامل ہیں ۔
وزارت ، ڈبلیو ایچ او ایم یوگاایپ ، نمستے ایپ ، وائی –بریک ایپلی کیشن ، کے استعمال کے توسط سے یوگ کے فائدوں کی تشہیرکرے گی ۔ اس کے علاوہ عوام پرمرکوز مختلف سرگرمیوں اور پروگراموں کا بھی اہتمام کیاجائے گا۔ یہ سرگرمیاں ، فوٹو مقابلے ، معلومات عامہ کے مقابلہ ، بحث ومباحثہ ، عہد ، پول سروے اورجنگل وغیرہ سمیت مائی جی او وی پلیٹ فارم پرشروع کی جائیں گی ۔
پیٹرولیم اور قدرتی گیس کی وزارت
پردھان منتری جی-ون یوجنا
حکومت نے مربوط بائیو ایتھنول پروجیکٹوں کو مالی معاونت فراہم کرنے کے لیے پردھان منتری جی-ون یوجنا نوٹیفائی کی تھی
اس اسکیم کے لیے کل مالی اخراجات 2018-19 سے 2023-24 کی مدت کے لیے 1969.50 کروڑ روپے ہیں
نئی دہلی، 21 جولائی 2022:
وزیر مملکت برائے پٹرولیم و قدرتی گیس جناب رامیشور تیلی نے آج لوک سبھا میں ایک سوال کے تحریری جواب میں بتایا کہ مارچ 2019 کو حکومت نے لیگنوسیلولوزک بائیوماس اور دیگر قابل تجدید فیڈ اسٹاک کا استعمال کرتے ہوئے ملک میں سیکنڈ جنریشن  ایتھنول پروجیکٹوں کے قیام کے لیے مربوط بائیو ایتھنول پروجیکٹوں کو مالی معاونت فراہم کرنے کے لیے "پردھان منتری جی-ون  یوجنانوٹی فائی کی تھی۔ اس اسکیم کے لیے مجموعی مالی اخراجات 1969.50 کروڑ روپے ہیں جو 19-2018 سے 2023-24 تک کی مدت کے لیے ہیں۔
پی ایم جی-ون یوجنا کے تحت تجارتی پروجیکٹوں کے لیے فی پروجیکٹ زیادہ سے زیادہ 150 کروڑ روپے اور ڈیمو پروجیکٹوں کے لیے 15 کروڑ روپے فی پروجیکٹ کی زیادہ سے زیادہ مالی امداد تجارتی قابلیت کو بہتر بنانے کے ساتھ ساتھ 2جی ایتھنول کی پیداوار کے شعبے میں ٹیکنالوجی کی ترقی اور اپنانے کے لیے تحقیق و ترقی کو فروغ دینے کے لیے تجویز کی گئی ہے۔
اس اسکیم کے تحت پنجاب کے بٹھنڈہ، ہریانہ کے پانی پت، اڈیشہ کے بار گڑھ اور آسام کے نومالی گڑھ میں چار تجارتی سیکنڈ جنریشن  بائیو ایتھنول پروجیکٹوں کو 150 کروڑ روپے اور ہریانہ کے پانی پت میں ایک ڈیمو پروجیکٹ کو 15 کروڑ روپے کی مالی مدد کی منظوری دی گئی ہے۔ یہ تجارتی منصوبے تعمیر کے آگے کے مرحلے میں ہیں اور توقع ہے کہ 2022-23 تک ان پر کام شروع کیا جائے گا۔ اس اسکیم کے مطابق حاصل کردہ سنگ میل کی بنیاد پر اب تک 151.50 کروڑ روپے جاری کیے جا چکے ہیں۔
فی الحال اس اسکیم کے تحت ریاست آندھرا پردیش میں ٹوجی ایتھنول کا کوئی پروجیکٹ نہیں ہے۔ پی ایم جی-ون یوجنا کے ذریعے مالی امداد کے علاوہ ٹوجی ایتھنول پلانٹس کو فروغ دینے کے لیے اٹھائے گئے دیگر اقدامات میں غیر مرکب ایندھنوں پر اضافی ایکسائز ڈیوٹی ، مختلف پہلوؤں پر مطالعے کی حوصلہ افزائی کرنا ، اضافی بائیو فیول فیڈ اسٹاک کی صلاحیت رکھنے والے میدانوں کی نشاندہی کرنا؛ مرکزی دھارے کے بائیو فیول کے لیے پالیسی مداخلت؛ ٹوجی ایتھنول وغیرہ کی علیحدہ قیمت کا نفاذ شامل ہیں۔
کابینہ
کابینہ نے بھارت اور جمہوریہ ارجنٹینا کے درمیان معدنی وسائل کے شعبے میں تعاون سے متعق مفاہمت نامے کو منظوری دی
نئی دہلی، 3 جون 2021، وزیراعظم جناب نریندر مودی کی صدارت میں مرکزی کابینہ نے اس مفاہمت نامے کو منظوری دی جس پر حکومت ہند کی کانکنی کی وزارت اور جمہوریہ ارجنٹینا کی پروڈکٹیو ڈیولپمنٹ کی وزارت کی کانکنی پالیسی کی سکریٹریٹ کے درمیان دستخط کئے جائیں گے۔
اس مفاہمت نامے سے معدنی وسائل کے شعبے میں تعاون کے لئے ایک ادارہ جاتی میکانزم فراہم کرایا جائے گا۔
اس مفاہمت نامے کے مقاصد میں معدنیات کی تلاش اور فروخت ، لیتھیم کو نکالنے، کانکنی اور استفادہ کرنے ، بنیادی ڈھاتوں، باہمی مفاد کے لئے اہم اور اسٹریٹجک معدنیات کے شعبے میں مشترکہ صنعت قائم کرنے کے امکانات ، خیالات اور معلومات کے باہمی تبادلے اور تکنیکی اور سائنسی معلومات کے تبادلے، تربیت اور صلاحیت سازی کی حوصلہ افزائی کرنے اور کانکنی کی سرگرمیوں کےشعبے میں سرمایہ کاری اور ڈیولپمنٹ کو فروغ ، اختراع کا مقصد پورا کرنے کے لئے تعاون جیسی سرگرمیوں کو مستحکم کرنا شامل ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U-5072
(
دیہی ترقیات کی وزارت
دیہی ترقی اور پنچایتی راج کے مرکزی وزیر جناب گری راج سنگھ نے آج دیہی ترقی کے سماجی آڈٹ سے متعلق دوسرے قومی سیمینار سے خطاب کیا
سماجی آڈٹ مالی ڈسپلن کو برقرار رکھنے کے لئے مرکز /ریاست کی تمام اسکیموں کے لئے اہم ہیں:گری راج سنگھ
سماجی آڈٹ ’جن بھاگیداری‘ کے عمل میں توجہ دی جانی چاہئے :مرکزی وزیر کا بیان
دیہی ترقی اور پنچایت راج کے مرکزی وزیر جناب گری راج سنگھ نے آج یہاں دیہی ترقی کے سماجی آڈٹ پر دوسرے قومی سیمینار سے خطاب کیا۔اپنے خطاب کے دوران جناب گری راج سنگھ نے اس بات کا اظہار کیا کہ مالی نظم و ضبط برقرار رکھنے کے لئے مرکز اور ریاست کی تمام اسکیموں کے لئے سماجی آڈٹ کی کافی اہمیت ہے۔جناب سنگھ نے اس بات پر زور دیا کہ سماجی آڈٹ جن بھاگیداری  کے عمل میں توجہ دی جانی چاہئے ۔جناب سنگھ نے اس بات کا بھی اظہار کیا کہ اسکیم سے متعلق سماجی آڈٹ کا اثر سبھی متعلقہ لوگوں کی جانب سے اندازہ لگایا جانا چاہئے تاکہ سماجی آڈٹ کے زیادہ سے زیادہ فائدے اٹھائے جاسکیں۔
دیہی ترقی کے سکریٹری جناب شیلیش کمار سنگھ نے اس بات کا اظہار کیا کہ ماہرین اور تمام شرکا کی بصیرتیں یقینی طور پر سماجی آڈٹ کے عمل کو بہتر بنانے میں مددگار ثابت ہوں گی۔ جناب شیلیش کمار سنگھ نے یہ بھی کہا کہ مختلف مرکزی وزارتوں کی شرکت جو سماجی آڈٹ کے مختلف مرحلوں میں ہیں کراس لرننگ میں تمام وزارتوں کی مدد کریں گی۔ان کی بصیرتیں مذاکرات کو زیادہ وسعت دیں گی اور بہترین طور طریقے اپنائے جاسکیں گے۔جس سے دوسروں کے لئے ایک ماڈل کے طور پر خدمت کرنے کی بنیاد بن سکتی ہے۔
جوائنٹ سکریٹری جناب امت کٹاریہ نے سماجی آڈٹ کے عمل کی تفصیلات بیان کی اور اس بات کا اظہار کیا کہ شفافیت اور جواب دہی لانے کی غرض سے سماجی آڈٹ کی نئی اور دوبارہ ساکھ کے موضوع کے ساتھ اس سیمینار کا نتیجہ سماجی آڈٹ کے عمل کو بہتر بنانے کے لئے ایک خاکہ پیش کرنے میں مدد گار ثابت ہوگا۔
پنچایت راج کی وزارت تعلیم کے محکمے اور سماجی انصاف و تفویض اختیارات کی وزارتوں نے اپنی اپنی اسکیموں کے لئے سماجی آڈٹ کے اہتمام میں اپنے اپنے تجربات مشترک کئے ۔مختلف ریاستوں کے کمشنراورسماجی آڈٹ یونٹس نے سماجی آڈٹ کے اہتمام میں اپنے اپنے بہترین طور طریقے اور تجربات مشترک کئے ۔تمام ریاستوں/مرکز کے زیر انتظام علاقوں کے افسروں ، مختلف ریاستوں /مرکز کے زیر انتظام علاقوں کے سماجی آڈٹ یونٹ  مختلف مرکزی وزارتوں اور سول سوسائٹی کی تنظیموں نے اس سیمینار میں شرکت کی۔
وزیراعظم کا دفتر
وزیراعظم کا کہنا ہے کہ حکومت تمام موضوعات پر گفت وشنید کے لئے تیار ہے
سرمائی اجلاس کے پہلے دن میڈیا سے خطاب
تمام اراکین پارلیمنٹ سے مباحثوں میں سرگرمی سے شروع ہونے کی اپیل
نئی دہلی ،18نومبر :وزیراعظم جناب نریندر مودی نے پارلیمنٹ کے رواں اجلاس کوازحد اہم قرار دیا ہے کیوں کہ یہ راجیہ سبھا کا 250واں اجلاس ہوگا ساتھ ہی ساتھ آئین ہند کا 70واں برس بھی ہوگا۔
وزیراعظم آج پارلیمنٹ کے سرمائی اجلاس کے آغاز سے قبل میڈیا سے خطاب کررہے تھے۔
انہوں نے راجیہ سبھا کی ستائش کرتے ہوئے کہا کہ ایوان بالا نے بھارت کو ترقی کے راستے پر گامزن بنانے میں اہم کردار ادا کیا ہے۔ وزیراعظم نے کہا کہ دوستو، 2019 میں یہ پارلیمنٹ کا آخری اجلاس ہے اور یہ ازحد اہم اجلاس ہے کیوں کہ یہ راجیہ سبھا کا250واں اجلاس ہے جس نے ملک کو ترقی اور پیش رفت کے راستے پر گامزن کرنے میں ایک محوری کردار ادا کیا ہے۔
26نومبر کو بھارت 70واں یوم آئین منائےگا۔ بھارتی آئین کو 26نومبر 1949کو اختیار کیا گیا تھا اور اس سال یہ 70برس مکمل ہوجائیں گے۔ وزیراعظم نے کہا کہ آئین وہ عظیم فلسفہ ہے جس نے بھارت کے اتحاد، یکجہتی اور تنوع کو قائم ودائم رکھا ہے۔
26نومبر کو ہم 70واں یوم آئین منارہے ہیں اور اس کو اختیار کیے جانے کا70 برس مکمل کررہے ہیں۔ یہ آئین ملک کے اتحاد ، ملک کی یکجہتی اور ملک کے تنوع کی بقاء کا ضامن ہے، یہ اپنے آپ میں بھارت کے حسن پر احاطہ کرتا ہے اور یہی ملک کی روح رواں ہے۔ پارلیمنٹ کا اجلاس ہمارے آئین کے 70برس مکمل ہونے کے سلسلے میں عوامی بیداری کا ایک ذریعہ ثابت ہونا چاہئے۔
وزیراعظم نے تمام اراکین پارلیمنٹ سے گزارش کی کہ وہ مختلف النوع مباحثوں میں سرگرمی کے ساتھ اور پوری مثبت فکر کےساتھ حصہ لیں جیسا کہ انہوں نے گزشتہ اجلاس میں کیا تھا تاکہ ملک ان کے مباحثوں سے بہترین نتائج حاصل کرسکے اور انہیں ملک کی ترقی اور فلاح وبہبود کیلئے بروئے کار لایا جاسکے۔
گزشتہ چند دنوں کے دوران ہم نے تقریباً تمام پارٹیوں کے مختلف النوع رہنماؤں سے ملاقات کرنے کا موقع حاصل کیا ہے۔ گزشتہ اجلاس جو نئی حکومت کے قیام کے فوراً بعد عمل میں آیا تھا ، اسی طر ح سے یہ اجلاس بھی تمام اراکین پارلیمنٹ کی سرگرم اور مثبت شرکت پر مبنی ہونا چاہئے۔ گزشتہ اجلاس کے دوران غیرمعمولی حصولیابیاں ہوئی تھیں ۔ میں عوام الناس کے سامنے فخر کے ساتھ یہ اعتراف کرنا چاہتا ہوں کہ ان حصولیابیوں کا تعلق نہ تو حکومت سے ہے نہ ہی برسراقتدار جماعت سے بلکہ اس کا سہرا پوری پارلیمنٹ کے سر جاتا ہے اور تمام تر اراکین ان حصولیابیوں کے صحیح امین ہیں۔
میں ایک مرتبہ پھر تمام اراکین پارلیمنٹ کے تئیں اظہار تشکر کرتا ہوں کہ انہوں نے سرگرمی سے شرکت کی اور توقع کرتا ہوں کہ یہ اجلاس بھی ایک نئی قوت عمل کے ساتھ شروع ہوگا جو ملک کی ترقی کیلئے ہوگی۔ ہم چاہتے ہیں کہ ان تمام موضوعات پر بحث کی جائے اور یہ ضروری ہے کہ ہم جہاں تک ممکن ہو خواہ وہ ہمارے موافق ہو ں یا اس کے برعکس ہم اس کا استعمال بہترین حل کے طور پر کریں یعنی اخذ ہونے والے نتائج کو ملک کی فلاح وبہبود کیلئے استعمال کیا جائے۔ میں تمام اراکین کو اپنی جانب سے نیک تمنائیں پیش کرتا ہوں۔
اسٹیل کی وزارت
میگنیز اور انڈیا لیمٹیڈ  کیو3 کا نیٹ پروفٹ 305 فیصد بڑھا،آپریشنل محصولات میں 33 فیصد کا اضافہ، کمپنی نے پیداوار میں 16 فیصد کا اضافہ درج کیا
اسٹیل کی وزارت کے تحت میگنیز انڈیا لیمٹیڈ نے سابقہ سال میں 60.59 کروڑ روپے کے مقابلے میں 31 دسمبر 2021 کو ختم ہونے والے9 مہینے میں اپنے 305 فیصد کے اضافے کے ساتھ 245.91 کروڑ روپے کا منافع بڑھایا۔مائل کے بورڈ آف ڈائریکٹر کی میٹنگ میں 31دسمبر2021 کو ختم ہونے والے سہ ماہی اور 9 مہینے کیلئے کمپنی کے مالی نتائج کو منظوری دی گئی۔
مذکورہ میٹنگ میں انہوں نے سال2021-22 کے لئے 30 فیصد یعنی 3.0 روپے فی شیئر کی شرح سے عبوری منافع کی ادائیگی کی بھی سفارش کی۔کمپنی نے پچھلے سال 2.50فی شیئر کی شرح سے عبوری منافع دیا تھا۔
کووڈ-19 کی دوسری اور تیسری لہر کے منفی اثر کے باوجودکمپنی کی آپریشن سرگرمیاں متاثر ہوئیں لیکن اس کے باوجود مائل نے پیداوار کی بہتر منصوبہ بندی اور مارکیٹنگ حکمت عملی کے ساتھ شاندار کارکردگی کا ریکارڈ بنایا۔مذکورہ 9 مہینے کی مدت کے دوران کمپنی نے اپنی سرگرمیوں سے 968.41 کروڑ روپے کا مالیہ حاصل کیا ہے جو پچھلے سال اسی مدت کے دوران 727.26 کروڑ روپے تھا۔کمپنی نے پیداوار میں 16 فیصد کا اضافہ بھی درج کیاجبکہ اسی مدت کے دوارن میگنیز خام کی پیداوار 7.41 لاکھ ٹن سے بڑھ کر 8.57 لاکھ ٹن ہوگئی۔
کمپنی نے پچھلے چار مالی سالوں میں تیسری سہ ماہی کے دوران سب سے زیادہ کاروبار اور کُل آمدنی حاصل کی ہے۔کمپنی کے ذریعہ حاصل کئے گئے 123.88 کروڑ روپے کا نیٹ مالی فائدہ مالی سال 2019-20 کا سب سے زیادہ سہ ماہی منافع ہے۔
قومی سلامتی کونسل سیکرٹریٹ
دہشت گردی سے متعلق معاملات کی تحقیقات پر کولمبو سکیورٹی کنکلیو کا تربیتی پروگرام
قومی تحقیقاتی ایجنسی  نے قومی سلامتی سے متعلق کونسل سکریٹریٹ کے تعاون سے 28-20 جون 2022 کے دوران نئی دہلی میں دہشت گردی سے متعلق معاملات کی تحقیقات کے بارے میں کولمبو سکیورٹی کانکلیو تربیتی پروگرام  کا اہتمام کیا۔ اس تربیتی پروگرام میں بھارت، مالدیپ، ماریشس، سری لنکا، بنگلہ دیش اور سیشلز سے شرکاء نے شرکت کی۔
تربیتی پروگرام ان سرگرمیوں کا ایک حصہ تھا جس کی نشاندہی کولمبو سکیورٹی کنکلیو کے تعاون اور سرگرمیوں کے لیے 23-2022 کے روڈ میپ میں کی گئی تھی جس پر 10-9 مارچ 2022 کو مالدیپ میں ہونے والی 5ویں قومی تحقیقاتی ایجنسی  سطح کی میٹنگ میں رکن ممالک نے اتفاق کیا تھا۔
شرکاء نے اپنے اپنے ممالک میں دہشت گردی سے متعلق معاملات کی تحقیقات سے متعلق مختلف چیلنجوں پر تبادلہ خیال کیا اور دہشت گردی سے متعلق معاملات کی کارروائی، اپنے اپنے ممالک میں قانونی دفعات، دہشت گردی کی مالی معاونت ، آن لائن بنیاد پرستی اور سوشل میڈیا کے نشانات، منظم جرائم، اقتصادی انٹلی جنس، سائبر اور موبائل فارنسک اور انٹرپول کا کردار پر باہمی تجربات اور بہترین طور طریقوں کا اشتراک کیا۔
پینل کے شرکاء نے کولمبو سکیورٹی کنکلیو کے رکن اور مشاہد ممالک کے درمیان تجربات کے تبادلے، قریبی تعاون اور تال میل کی ضرورت پر زور دیا تاکہ دہشت گردی اور بنیاد پرستی سے متعلق معاملات کی موثر تحقیقات کی جاسکے اور اس پر مقدمہ چلایا جا سکے۔
شرکاء نے کولمبو سکیورٹی کنکلیو کے تحت دہشت گردی اور بنیاد پرستی کے خلاف تعاون کو آگے بڑھانے کے لیے مخصوص شعبوں کی نشاندہی کرنے پر بھی اتفاق کیا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 83
صحت اور خاندانی بہبود کی وزارت
کووڈ-19 ٹیکہ کاری - 71واں دن
اب تک 5.67کروڑ سے زیادہ کووڈ-19ویکسین کی خوراک دی جاچکی ہے
آج شام 8 بجے تک 13.83لاکھ ویکسین کی خوراک دی گئی
نئی دلّی ،27 مارچ، 2021/
ملک بھر میں کووڈ-19 ٹیکہ لگوانے والوں کی مجموعی تعدادآج5.94کروڑ سے تجاوز کرگئی۔
ابتدائی رپورٹ کے مطابق آج شام8بجے تک مجموعی طور پر59492824 لوگوں کوویکسین کی خوراک دی گئی۔
ان میں8126776 صحت کارکنان  کو ویکسین کی پہلی خوراک اور5162679صحت کارکنان دوسری خوراک حاصل کرچکے ہیں۔ وہیں8827124صف اوّل کے اہلکاروں نےپہلی خوراک،3583060صف اوّل کے اہلکاروں  نے دوسری خوراک لی ہے۔27318810 مستفدین کی عمر 60 سال سے زیادہ ہےاور6474375 مستفدین کی عمر 45 سال اور اس سے زیادہ ہے جو کسی مخصوص بیماری میں مبتلا ہیں۔
|
|
صحت شعبے سے متعلق کارکنان
|
|
فرنٹ لائن اہلکار
|
|
مختلف بیماریوں سے دوچار 45 تا 60 سال سے زیادہ عمر کے افراد
|
|
60 سال سے زیادہ عمر کے افراد
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوراک
|
|
81,26,776
|
|
51,62,679
|
|
88,27,124
|
|
35,83,060
|
|
64,74,375
|
|
2,73,18,810
ابتدائی رپورٹ کے مطابق ملک گیرکووڈ-19 ٹیکہ کارہ مہم کے 70ویں دن شام8بجے تک مجموعی طور پر 1383051 ویکسین کی خوراک دی گئی۔ ان میں 1320467 مستفدین کو ویکسین کی پہلی خوراک دی گئی اور62584 صحت کارکنان اور صف اوّل کے اہلکاروں کو ویکسین کی دوسری خوراک دی جاچکی ہے۔ حتمی رپورٹ آج دیررات تک تیار ہوجائے گی۔
|
|
مورخہ 27مارچ 2021
|
|
صحت کارکنان
|
|
فرنٹ لائن اہلکار
|
|
مختلف سنگین بیماریوں سے دوچار 45 تا 60 سال سے زیادہ عمر کے افراد
|
|
60 سال سے زیادہ عمر کے افراد
|
|
مجموعی حصول
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوراک
|
|
پہلی خوراک
|
|
دوسری خوراک
|
|
30,089
|
|
18,668
|
|
74,558
|
|
43,916
|
|
3,02,343
|
|
9,13,477
|
|
13,20,467
|
|
62,584
شمال مشرقی ریاستوں کی ترقی کی وزارت
شمال مشرقی خطے کی ترقی کی وزارت کے سکریٹری نے شمال مشرقی خطے کے توقعاتی اضلاع کے نوڈل افسروں کی میٹنگ کی صدارت
صحت، تعلیم ، زراعت و آبی وسائل ، مالی شمولیت ، فروغ ہنر مندی اور بنیادی ڈھانچے سے متعلق توقعاتی اضلاع کے موضوعات کی صورتحال کا جائزہ لیا
نئی دہلی، 8 جولائی 2019/شمال مشرقی خطے کی ترقی کی وزارت  کے سکریٹری ڈاکٹر اندر جیت سنگھ نے آج یہاں شمال مشرقی خطے کے توقعاتی اضلاع کے چیف نوڈل افسروں /نوڈل افسروں کی ایک میٹنگ کی صدارت کی۔ سکریٹری موصوف نے ان اضلاع میں مختلف شعبوں میں متعدد پروگراموں کے نفاذ کی صورتحال کا جائزہ لیا۔
میٹنگ میں شمال مشرقی کونسل  کے سکریٹری جناب رام موئیوا ، نیتی آیوگ کے ، ڈی ڈی جی  جناب راکیش رنجن ، دفاعی پیداوار محکمے کے جوائنٹ سکریٹری اور توقعاتی ضلع اوڈل گوری کے پربھاری افسر جناب وجیند ، محکمہ زرعی امداد باہمی اور کسانوں کی فلاح و بہبود کی مشیر ڈاکٹر وندنا دیویدی ، بہت چھوٹی ، چھوٹی اور اوسط درجہ کی کمپنیوں کی وزارت ڈیولپمنٹ کمشنر دفتر کے ڈائریکٹر جناب شیریش استھانا اور ایم ڈی او این ای آر نیز این ای سی کے سینئر افسران میٹنگ میں موجود تھے۔
میٹنگ کے دوران درج ذیل توقعاتی اضلاع کے نوڈل افسروں نے پرزینٹیشن دیئے: بارپیٹا ، بکسا، درانگ، ڈوبری، گول پارہ، ہیلکنڈی اور ہڈل گری ، نامسائی  چنڈیل  ریبھوئی  مامت  کیفائر  مغربی سکم  اور ڈھلائی ۔ ان کے پرزینٹیشن توقعاتی ضلعی پروگرام کے پانچ موضوعات یعنی صحت ، تعلیم ، زراعت و آبی وسائل، مالی شمولیت ، فروغ ہنر مندی اور بنیادی ڈھانچہ پر مبنی تھے۔
میٹنگ میں یہ فیصلہ کیا گیا کہ سبھی توقعاتی اضلاع کے کامن ایشوز چیلنجوں اور جن شعبوں پر زیادہ زور دیئے جانےکی ضرورت ہے ، ان کی نشاندہی کی جائے اور یہ کام نوڈل افسروں کے ذریعہ پیش کئے گئے پرزینٹیشن اور نیتی آیوگ کے اعدادوشمار  کے حوالے سے ہے۔ڈی او این ای آر کے سکریٹری نے کہا کہ وزارت توقعاتی اضلاع کے نوڈل افسروں سے حاصل معلومات  کی بنیاد پر بعد کا لائحہ عمل تیار کرے گی۔
ڈاکٹر جتیندر سنگھ نے متعلقہ افسروں کو ہدایت دی کہ وہ مختلف معیارات کے حساب سے مستقل طور پر ان اضلاع میں ہوئی پیش رفت کی نگرانی کریں تاکہ یہ اضلاع اپنی کارکردگی کو بہتر بناسکیں۔ سکریٹری موصوف نے انہیں ہدایت دی کہ وہ لائن وزارتوں، ریاستی حکومتوں اور ضلع انتطامیہ کے ساتھ تال میل قائم رکھیں تاکہ ان توقعاتی اضلاع کے فروغ سےمتعلق ان کی کوششوں میں تیزی لائی جاسکے۔
۔۔۔۔۔۔۔۔۔۔۔
م ن۔ ۔ ج۔
U- 2940
(Visitor Counter : 84
وزیراعظم کا دفتر
وزیراعظم نریندر مودی نے ان شہروں کو مبارکباد دی جنہوں نے سووچھ سرویکشن 2020 میں اعلیٰ پوزیشن حاصل کی ہے
نئی دہلی،20 اگست :
وزیراعظم جناب نریندر مودی نے ان شہروں کو مبارکباد دی ہے جنہوں نے سووچھ سرویکشن 2020 میں اعلیٰ پوزیشن حاصل کی ہے۔
وزیراعظم نے کہا کہ‘‘ ان سبھی شہروں کو دلی مبارکباد پیش ہے جنہوں نے سووچھ سرویکشن 2020میں اعلیٰ مقام حاصل کیا ہے ۔ کاش دیگر شہروں کو بھی اس بات کی تحریک ملے کہ وہ بھی اپنے شہروں کو صاف ستھرا بنانے کو یقینی بنانے کے لئے اپنی کوششوں میں مزید تیزی لائیں ۔ اس طرح کا مقابلہ جاتی جذبہ سووچھ بھارت مشن کو مضبوط بنائے گا اور لاکھوں لوگوں کو فائدہ ہوگا۔ ’’